CELEX: 32014D0240
Language: sk
Date: 2014-04-14 00:00:00
Title: 2014/240/EÚ: Rozhodnutie Rady zo 14. apríla 2014 o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických

30.4.2014   
            
            
               SK
            
            
               Úradný vestník Európskej únie
            
            
               L 128/43
            
         ROZHODNUTIE RADY
   zo 14. apríla 2014
   o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických
   
      (2014/240/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Rada rozhodnutím 98/591/ES (1) schválila uzavretie Dohody o vedeckej a technickej spolupráci medzi Európskym spoločenstvom a vládou Spojených štátov amerických (ďalej len „dohoda“).
            
         
               (2)
            
            
               V článku 12 písm. b) dohody sa stanovuje, že táto dohoda sa uzatvára v prvej etape na obdobie piatich rokov a môže sa s možnými zmenami predĺžiť o ďalších päť rokov vzájomnou písomnou dohodou medzi zmluvnými stranami.
            
         
               (3)
            
            
               Rozhodnutím Rady 2009/306/ES (2) sa platnosť dohody predĺžila na ďalších päť rokov.
            
         
               (4)
            
            
               Strany dohody sa domnievajú, že rýchle predĺženie platnosti dohody by bolo v ich spoločnom záujme.
            
         
               (5)
            
            
               Obsah predĺženej dohody má byť identický s obsahom dohody, ktorej platnosť uplynie 14. októbra 2013.
            
         
               (6)
            
            
               Predĺženie platnosti dohody by sa preto malo schváliť v mene Európskej únie,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje predĺženie platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických na ďalších päť rokov.
   Článok 2
   Predseda Rady oznámi v mene Únie vláde Spojených štátov amerických, že Únia ukončila svoje vnútorné postupy potrebné na predĺženie platnosti dohody v súlade s článkom 12 dohody.
   Článok 3
   Predseda Rady vykoná v mene Únie toto oznámenie:
   
      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od uvedeného dňa vykonáva všetky práva a preberá všetky záväzky Európskeho spoločenstva. Odkazy na ‚Európske spoločenstvo‘ v texte dohody sa preto tam, kde je to vhodné, považujú za odkazy na ‚Európsku úniu‘.“
   
   Článok 4
   Toto rozhodnutie nadobúda účinnosť dňom jeho prijatia.
   
      V Luxemburgu 14. apríla 2014
      
         
            Za Radu
         
         
            predseda
         
         A. TSAFTARIS
      
   
   
      (1)  Rozhodnutie Rady 98/591/ES z 13. októbra 1998, ktoré sa týka uzavretia Dohody o vedeckej a technickej spolupráci medzi Európskym spoločenstvom a vládou Spojených štátov amerických (Ú. v. ES L 284, 22.10.1998, s. 35).
   
      (2)  Rozhodnutie Rady 2009/306/ES z 30. marca 2009 o predĺžení platnosti a zmene a doplnení Dohody o vedeckej a technickej spolupráci medzi Európskym spoločenstvom a vládou Spojených štátov amerických (Ú. v. EÚ L 90, 2.4.2009, s. 20).